Իռլանդական ապստամբություն (1916)

1916 թվականի իռլանդական ապստամբություն կամ Զատկի ապստամբություն (, ), բրիտանական տիրապետության դեմ ուղղված զինված ապստամբություն Իռլանդիայում՝ Զատկի շաբաթվա ընթացքում (1916 թվականի ապրիլի 24-30)։ Ապստամբության մեջ առավել ակտիվ դեր էին խաղում իռլանդական հանրապետականները` Պատրիկ Փիրսի գլխավորությամբ, իռլանդական քաղաքացիական բանակը՝ Ջեյմս Քոնոլիի գլխավորությամբ, ինչպես նաև Իռլանդացի կանանց խորհուրդն իր 200 կին կամավորականներով։ 

Ապստամբության հիմնական թատերաբեմը Դուբլինն էր, որտեղ ապրիլի 24-ին ապստամբները հռչակեցին Իռլանդական Հանրապետություն և կազմեցին ժամանակավոր կառավարություն։ Տեղական բռնկումներ եղան նաև հարևան կոմսություններում։ Վեցօրյա մարտերից հետո ապստամբությունը ճնշվեց։ Ապստամբության գրեթե բոլոր ղեկավարները, այդ թվում ծանր վիրավոր Քոննոլին, գնդակահարվեցին, շարքային մասնակիցներն աքսորվեցին։ 

Իռլանդիայի պատմություն
Ապստամբություններ
Առաջին համաշխարհային պատերազմ
1916 հակամարտություններ